EkBass/fiwiki-20250220-pages-articles huggingface dataset:
Rakkolanjoki

Rakkolanjoki () on Suomen Etelä-Karjalan Lappeenrannasta alkava ja Venäjän Leningradin alueen Viipurin piirissä virtaava 56 kilometriä pitkä joki, joka muodostaa Hounijoen vesistön koko pääuoman. Joki laskee Suomenlahdella Viipurinlahteen Viipurissa. Venäjänpuoleinen osuus, jonka pituus on 27 kilometriä , sijaitsee entisten Vahvialan kunnan ja Viipurin maalaiskunnan alueella. == Joen kulku == Rakkolanjoki alkaa Lappeenrannan taajaman etelälaidalta ja virtaa ensin etelään Heinsuolle, sitten länteen Kaipian kautta yhdystien 14821 ali Sinkkolan Kalliokoskelle, josta se kääntyy 10 kilometriksi kohti etelää. Siellä se laskee Haapajärven pohjoisrantaan. Haapajärvi on yli kolme kilometriä pitkä. Joki jatkaa samannimisenä järven eteläpäästä Jussilanlahdelta kohti kaakkoa. Joki alittaa taas yhdystien ja tekee pian Saarensuulla jyrkän mutkan pohjoiseen ja pian Lyijysissä toisen mutkan kohti kaakkoa. Joki ylittää Venäjän rajan 3,5 kilometrin päässä Keskisaarella. Venäjän puolelle Rakkolanjoki siirtyy Keskisaaren kylässä lähellä Vainikkalaa. Hounijoki yhtyy Rakkolanjokeen Nurmissa, joka sijaitsee 15 kilometriä ja Hanhijoki 3,5 kilometriä joensuusta. Joki laskee Viipurinlahteen Viipurin länsipuolella lähellä Tienhaaran (, entinen Ykspäänkylä) kylää. Venäläisessä vesistörekisterissä joen numero on 01040300512102000008041. == Luontoarvoja == Hounijoella ja Rakkolanjoella on teetettiin koskiselvitys, jossa kartoitetiin kosket, vaellusesteet ja joen kunto. Selvityksen mukaan joen Suomen puolisella osalla on runsaasti koskia esimerkiksi taimenen kutupaikoiksi. Monet vaellusesteet ovat jo rapautumassa käytön puutteesta, mutta estävät edelleen vaelluskalojen nousun yläjuoksulle. Tukinuiton jäljiltä monet kosket ovat kivettymiä ja kaipaavat kunnostusta. == Historiaa == Ennen 1940-luvulle asti joen pääuoman ylä- ja keskijuoksua kutsuttiin Rakkolanjoeksi ja Lautalanjoeksi, sekä joen alajuoksua Ykspäänjoeksi. Vuonna 1947 nimeämiskomissio ehdotti Ykspään kylän nimeksi Seleznjova ja joen nimeksi annettiin Seleznjovka. Nämä vahvistettiin vuonna 1949. Rakkolanjoen rannalla on sijainnut myös Hovinmaan paperitehdas. == Hounijoen vesistö == Hounijoen vesistöalueen valuma-alueen pinta-ala on 621,65 neliökilometriä. Siitä kuuluu Suomelle noin 370 neliökilometriä ja Venäjälle noin 252 neliökilometriä. Valuma-alueen järvisyys on 2,86 %. == Huomioita == == Lähteet == == Aiheesta muualla == * VIPSU-hanke, Saimaan vesiensuojeluyhdistys * Luokka:Lappeenrannan joet Luokka:Vahviala Luokka:Suomen joet Luokka:Leningradin alueen joet Luokka:Luovutettujen alueiden joet Luokka:Hounijoen vesistö
Skärlandet

Skärlandet on saari Suomen Raaseporin kaupungissa, Etelä-Suomen läänissä. Se kuuluu Suomenlahden rannikkoseutuun, ja on yksi Tammisaaren sisäsaariston suurimmista saarista. Saarella asuu vakituisesti 190 asukasta. Saari on pinta- alaltaan noin 13,6 neliökilometrin suuruinen, ja sen alueella esiintyy maankohoamista. Skärlandet on myös yksi Ympäristöministeriön määrittelemistä valtakunnallisesti arvokkaista maisema-alueista Suomessa. ==Lähteet== ==Aiheesta muualla== *Matti Riihimäki: Skärlandet - Neuvoteltu, asuttu ja arvostettu maisemanhoitoalue, Pro gradu -tutkielma, Turun yliopisto 2011. Luokka:Raaseporin saaret Luokka:Tammisaari Luokka:Valtakunnallisesti arvokkaat maisema-alueet Suomessa
Sacrament

Sacrament on yhdysvaltalaisen metalliyhtyeen Lamb of Godin neljäs studioalbumi, vuodelta 2006. Albumi julkaistiin Epic Recordsin levymerkillä. Tyylisuunnaltaan albumi jäljittelee edeltäjäalbumiensa suuntaviivoja, ollen miksaukseltaan ja soitoltaan hyvin laadukasta ja tarkkaa. Sacrament on yhtyeen ensimmäinen albumi, jolla laulaja Randy Blythe laulaa kappaleiden osia myös jokseenkin puhtaasti, entisen pelkän "örinälinjan" sijaan. Yhtyeelle tyypillinen mutkikas riffittely ja Chris Adlerin omintakeinen rumputyöskentely erottuvat albumilta hyvin. Kitarasoolojen määrä albumilla on lisääntynyt selvästi aiempiin yhtyeen tuotoksiin nähden, ja soolot ovat edellisiistä albumeista poiketen kokonaan yhtyeen omien kitaristien soittamia. Mark Morton soittaa kaikki albumin kitarasoolot lukuun ottamatta Forgotten (Lost Angels) -sooloa, jonka soittaa Willie Adler. Aiemmilla albumeilla yhtye on käyttänyt paljon vierailevia kitaristeja soolojen soittoon. Sacrament on menestynyt kaupallisesti edeltäjiään paremmin, ja saavutti korkeita listasijoituksia myös Yhdysvaltain albumilistoilla, muun muassa debytoiden sijalla #8 Billboardin albumilistalla. Albumin tyyli onkin muihin yhtyeen albumeihin nähden lähinnä valtavirtaa, mutta pitää yhtyeen kuitenkin tiukasti metallimusiikin linjassa, ja myös uskollisena yhtyeen omalle tyylille. Lisäksi useat metallilehdet, kuten Kerrang! ja Metal Hammer ovat pitäneet albumia 2000-luvun modernin metallimusiikin kulmakivenä. Albumilta julkaistiin musiikkivideo kappaleesta Redneck. Kappale sai myös Grammy-ehdokkuuden parhaasta metalliesityksestä 49:ssä vuotuisessa Grammy-gaalassa. Redneck on myös Saints row 2 videopelin soundtrackilla. == Kappaleet == # # # # # # # # # # # == Kokoonpano == * Randy Blythe – laulu * Mark Morton – kitarat * Willie Adler – kitarat * John Campbell – basso * Chris Adler – rummut == Arvostelut == * About.com: About.com * Allmusic: Allmusic review * Blabbermouth: 8/10Blabbermouth * Rolling Stone: Rolling Stone * Imperiumi: 9/10Lamb of God: Sacrament Viitattu 28.12.2022. * Kaaoszine: 9½/10Lamb of God - Sacrament Viitattu 28.12.2022. * Soundi: Soundi == Lähteet == == Aiheesta muualla == * * Luokka:Vuoden 2006 albumit Luokka:Lamb of Godin albumit
Shooting Gallery

Shooting Gallery oli vuosina 1990–1992 ja 1994 toiminut Andy McCoyn johtama yhtye, joka esitti McCoyn soolotuotannon kappaleita ja Hanoi Rocks -hittejä. == Yhtye == Andy McCoyn piti koota yhtye, jotta saisi tuotettua vuonna 1988 solmimansa BMG-Virgin-sopimuksen mukaisen albumin. Muuten McCoy vietti Los Angelesissa jet set -elämää ja hengasi Guns N' Rosesin jäsenten kanssa. Steven Adler asui McCoyn kartanon naapurissa ja McCoy kiersi klubeja ja juhlia Slashin sekä Axl Rosen kanssa, myös Izzy Stradlinin. Musiikillista yhteistyötä eivät ystävykset kuitenkaan päätyneet tekemään. Yhtyeen kokoaminen oli erittäin vaikeata ja neuvotteluja käytiin eri muusikkojen, muun muassa Lenny Kravitzin kanssa. Kokoonpanoviritelmien ja -suunnitelmien työnimenä oli Machine Gun Rodeo, mutta lopulta syntyi yhtye nimeltä Shooting Gallery, joka tarkoittaa paikkaa, jossa narkomaanit piikittävät itseään. Rumpaliksi tuli Paul Garisto (Iggy Pop Instinct Tour, Michael Monroe), basistiksi Dave Tregunna (Lords of the New Church, Cherry Bombz) ja laulajaksi Billy G. Bang. Yhtye soitti lämppärinä KISSin Yhdysvaltain kiertueella 1990 ja sai tuotetuksi albumin Shooting Gallery vuonna 1992. Shooting Gallery kuitenkin hajosi, kun Bangista ei ollut laulajaksi. Lisäksi Bangin rock and roll -elämäntapa ei sopinut lainkaan McCoylle, joka eli opiaattiriippuvuudessa. McCoy pääsi eroon heroiinista elokuussa 1991, millä oli positiivinen vaikutus McCoyn urakehitykseen. Kuitenkin elämäntavan muutos johti siihen, että McCoyn piti ottaa etäisyyttä erityisesti Steven Adleriin. McCoy muutti 1994 amerikkalaisen Shooting Galleryn hajoamisen jälkeen takaisin Suomeen, jossa perusti Shooting Galleryn uudelleen kokoonpanolla McCoy, Gyp Casino, basisti Dan Lagerstedt ja laulaja Esa "Eski" Palosaari. Uusi Shooting Gallery veti pienen kiertueen, joka huononsi huomattavasti McCoy mainetta Suomessa. Palosaari ei sopinut McCoyn kappaleiden esittäjäksi ja McCoyn lisääntynyt alkoholinkäyttö oli tullut huumeriippuvuuden tilalle. McCoy ei ollut lavoilla soittokunnossa, joten kiertuetta ei voida mainita McCoyn parhaimmaksi. Myöhemmin Andy McCoy sanoi Shooting Gallery -projektistaan: "Biggest mistake in my life. Too many egos, not enough heart" (.) Luokka:Hanoi Rocks Luokka:Suomalaiset rockyhtyeet
Le Pen

Le Pen on ranskalainen nimi. Nimen tunnettuja kantajia ovat: * Jean-Marie Le Pen (1928−2025), ranskalainen poliitikko, Kansallinen rintama -puolueen entinen puheenjohtaja. * Marine Le Pen (s. 1968), ranskalainen poliitikko, Kansallisen rintaman puheenjohtaja. * Marion Maréchal-Le Pen (s. 1989), ranskalainen poliitikko, Kansallisen rintaman parlamentaarikko. Luokka:Sukunimet
Pihlajasaari

Pihlajasaari on kylä Kouvolan Valkealan suuralueella, Vekaranjärven kaupunginosassa. Se sijaitsee entisen Valkealan kunnan keskiosassa, Kääpälän eteläpuolella. Pihlajasaaresta on matkaa Kääpälän kylään noin 5 kilometriä, Valkealan kirkonkylään 20 ja Kouvolan keskustaan noin 30 kilometriä. Pihlajasaaren kylän väestötietoja ei ole julkaistu missään, mutta 46230 Aro -nimisellä postinumeroalueella on yhteensä 491 asukasta, joista luultavasti noin yksi neljäsosaa (160) asuu Pihlajasaaren kylän alueella. Luokka:Valkealan kylät
Anatoli Bogdanov

Anatoli Vasylovytš ”Tolja” Bogdanov () (s. 28. marraskuuta 1947) on ukrainalainen jääkiekkovalmentaja. Bogdanov on valmentanut paitsi Neuvostoliitossa, myös Suomessa sekä SM-liigassa että Mestiksessä. Suomeen Tolja tuli vuonna 1991 ukrainalaisen HK Sokol Kiovan joukkueesta. Bogdanov on valmentanut Suomessa muun muassa Ilvestä (vuosina 1991–1993), KalPaa (vuosina 1994–1996), TuToa (vuosina 1996–2003) ja KooKoota. Tämän lisäksi Bogdanov on valmentanut Ukrainan maajoukkuetta vuosina 1997–2003. ”Tolja” on asunut pitkään Turussa, ja hänen poikansa Anatoli jr. (syntynyt 17. toukokuuta 1985) pelasi sekä TuTon juniorijoukkueissa että II divisioonaa Kiekko-67:n, VG-62:n, TarU:n ja viimeksi Salo HT:n riveissä ja myös Ukrainan nuorten maajoukkueessa. Bogdanov junior päätti pelaajauransa keväällä 2010 ja on sen jälkeen TPS:n C-junioreiden päävalmentajana. Kaudella 2017-2018 hän toimii TPS:n A-junioreiden apuvalmentajana. == Lähteet == == Aiheesta muualta == * Bogdanovin haastattelu Jatkoaika-sivustossa * Luokka:Ukrainalaiset jääkiekkovalmentajat Luokka:Vuonna 1947 syntyneet Luokka:Elävät henkilöt
Karvinen (elokuva)

Karvinen (Garfield) on Jim Davisin luomaan sarjakuvahahmoon Karviseen pohjautuva elokuva, jonka valmistusvuosi on 2004. Elokuvan on ohjannut Peter Hewitt ja sen jakeli 20th Century Fox. Tietokoneella luotua Karvista lukuun ottamatta kaikki muut hahmot ovat eläviä. Karvinen-elokuvalle tehtiin jatko- osa Karvinen 2 vuonna 2006. == Juoni == Esko ottaa eläinlääkärin luota kodittoman koiranpennun Oskun omakseen ja Karvinen ei voi sietää uutta tulokasta. Myöhemmin, kun Karvinen innostuu tanssimaan katsoessaan The Black Eyed Peasin "Hey Mama" -musiikkivideota, alkaa Osku tanssia Karvisen kanssa. Esko, Osku ja eläinlääkäri Liisa menevät koiranäyttelyyn, mutta kotiin jätetty Karvinen seuraa heitä sinne ja johtaa koko näyttelyn sekasortoon. Oskun kuullessa "Hey Mama" -kappaleen, Osku alkaa tanssia ja voittaa esityksellään koko kisan. Tämän huomaa myös koirankouluttaja Onni Onninen. Kotona Karvinen on raivoissaan Oskulle koska se on saanut enemmän huomiota ja aiheuttaa vahingossa ketjureaktion, joka on tuhota koko talon. Seurauksena Karvinen joutuu yöksi ulos. Kun Osku tulee lohduttamaan Karvista, Karvinen menee sisään ja sulkee Oskun ulos, jolloin Osku karkaa. Myöhemmin Karvisen omatunto alkaa kolkuttaa ja Karvinen päättää lähteä etsimään Oskua suurkaupungista. Koirankouluttaja Onni Onninen nappaa Oskun ja väittää sitä omakseen että voisi viedä sen ohjelmaansa New Yorkiin. Samalla Esko ja Liisa etsivät sekä kadonnutta Oskua että Karvista. == Näyttelijät == Alkuperäinen näyttelijä Suomalainen näyttelijä Rooli Bill Murray Martti Suosalo …Karvinen Breckin Meyer Jussi Humaljoki …Esko Jennifer Love Hewitt Nina Tapio …Liisa Stephen Tobolowsky Vesa Hämes …Onni Onninen David Eigenberg Jukka Rasila …Misu Nick Cannon Juha Paananen …Luis Debra Messing Kiti Kokkonen …Arlene Alan Cumming Jarkko Tamminen …Persnikitty Brad Garrett Pasi Ruohonen …Luca Evan Arnold Mika Turunen …Valde Mark Christopher Lawrence Arto Nieminen …Christopher Melo Eve Brent Carla Rindell …rouva Baker == Arvioita == Turun Sanomien Päivi Valotien mielestä Karvinen on sarjakuvanakin nähnyt parhaat päivänsä vuosia sitten, ja elokuva on suorastaan turhanpäiväinen tekele, josta on hävitetty pois sarjakuvan sarkastinen ote. ”Aikuisia katsojia kosiskelevat intertekstuaaliset viittaukset ovat kuluneita, näyttelijät kireitä ja heidän hahmonsa aivan värittömiä. Tietokoneanimoitu päähahmo, piirretyn esikuvansa mukaiseksi tyylitelty kissanrontti ei istu ympäristöönsä yhtään. Suomenkielinen dubbaus aiheuttaa taas kerran pahaa närästystä.” == Lähteet == Luokka:Karvinen- elokuvat Luokka:Vuoden 2004 yhdysvaltalaiset elokuvat Luokka:Peter Hewittin ohjaamat elokuvat Luokka:20th Century Foxin elokuvat
Ullanlinnan peruspiiri

Ullanlinnan peruspiiri on Helsingin kaupungin hallinnon tarpeita varten luotu hallinnollinen alue. Eteläiseen suurpiiriin kuuluvaan Ullanlinnan peruspiiriin kuuluu Ullanlinnan kaupunginosan lisäksi Eiran, Kaivopuiston, Kaartinkaupungin, Punavuoren, Suomenlinnan kaupunginosat sekä Länsisataman kaupunginosaan kuuluva Hernesaari ja Ulkosaarten kaupunginosaan kuuluva Länsisaaret. Numero Nimi Maapinta-ala (km²) Asukkaita Työpaikkoja 030 Kaartinkaupunki 0,32 988 10 533 050 Punavuori 0,45 8 973 6 887 060 Eira 0,19 1 098 298 070 Ullanlinna 0,70 10 489 4 300 090 Kaivopuisto 0,46 474 316 204 Hernesaari 0,55 1 191 1 232 520 Suomenlinna 2,21 783 459 531 Länsisaaret 1,09 1 1 Ullanlinnan peruspiirin asukasluku vuoden 2014 alussa oli 23 997 ja työpaikkojen määrä 2012 lopussa 24 026. ==Katso myös== *Helsingin alueellinen jako == Lähteet == Luokka:Helsingin peruspiirit
Havaiji (saari)

Havaijin saari (, ) on Yhdysvaltoihin kuuluvien Havaijisaarten ja Havaijin osavaltion suurin saari. Havaijin saaren pinta-ala on yli kaksi kertaa kaikkien muiden saariryhmän saarten pinta-ala yhteensä. Se koostuu viidestä kilpitulivuoresta, suurimpina Mauna Kea (4 206 m) ja Mauna Loa (4 170 m), joista ensimmäinen on maailman korkein vuori meren pohjasta mitattuna ja jolla sijaitsee useita tähtitieteellisiä observatorioita. Mauna Loa on edelleen aktiivinen. Kilauea (1 222 m) on tällä hetkellä maailman aktiivisin tulivuori saaren etelärinteellä, joka on purkautunut jatkuvasti vuodesta 1983, kasvattaen saaren pinta-alaa jatkuvasti. Vanhin tulivuorista on Kohala (1 700 m), joka ei ole purkautunut 60 000 vuoteen. Hualalai (2 523 m) saaren länsiosassa purkautui viimeksi 1801. Ka Lae -saaren eteläkärjessä on Yhdysvaltojen eteläisin piste (). ==Historia== Havaijin saari on geologisesti nuorin saari Havaijin saariryhmästä. Sen uskotaan myös olleen ensimmäinen saari, jolle polynesialaiset uudisasukkaat rantautuivat 1 500 vuotta sitten. Kapteeni James Cook sai surmansa Havaijin saarella vuosi sen jälkeen, kun hän oli rantautunut Kauain saarelle. Kealakekuan lahdella paikalliset soturit surmasivat Cookin 1779. Kohalassa saaren pohjoisosassa syntynyt kuningas Kamehameha I (1758–1819) yhdisti Havaijin saaren heimot vuonna 1791, jonka jälkeen hän lopulta yhdisti koko saariryhmän Havaijin kuningaskunnaksi 1810. Kuninkaan oikeusistuin sijaitsi saarella vuoteen 1804 saakka, kunnes se muutti Oahulle. Kamehameha I palasi kotisaarelleen 1812, josta käsin hän hallitsi kuolemaansa saakka. Kamehameha I rakennutti vuosina 1790–1791 viimeiseksi jääneen havaijilaisen temppelin (heiau), saaren pohjoisosaan Puukoloaan. Se on suurin nykypäiviin saakka säilyneistä havaijilaisista temppeleistä. Ensimmäiset lähetyssaarnaajat saapuivat Kailua-Konaan 1820, ja samana vuonna paikkakunnalle pystytettiin Mokuaikuan kirkko, joka on saarten ensimmäinen kristillinen kirkko. Lähetyssaarnaajia seurasi myös muita länsimaisia maahanmuuttajia. Heidän mukanaan saarelle tuotiin karjaa. ==Elinkeinoelämä== Havaijin saaren talouselämän keskukset ovat Hilo-saaren itäosassa ja Kailua- Konan länsirannikolla. Molemmissa on myös kansainvälinen lentokenttä. Hilossa ja Kawaihaessa ovat myös saaren talouden kannalta merkittävät syväsatamat. Saaren talous koostuu pääosin viidestä sektorista: palvelut (erityisesti matkailu) ja kauppa, julkishallinto, rakennusala, rahoitus ja kiinteistöt sekä maatalous. Sokeriviljelmien ja sokerin tuotannon vähentäminen on aiheuttanut saarilla työttömyyttä, joka on muita saaria suurempaa (5,9 %). Saari on maailman suurin makadamia-pähkinöiden ja orkideoiden tuottaja sekä Yhdysvaltojen suurin kahvin ja inkiväärin tuottaja. Muita tärkeitä vientikasveja ovat papaija, trooppiset kukat, koristekasvit ja taaro. Saarella sijaitsee vuonna 1840 perustettu Parker Ranch. Sen pinta-ala on noin 60 000 hehtaaria, ja se on Yhdysvaltain suurimpia ja vanhimpia karjatiloja. Karjanhoidon lisäksi tärkeä elinkeino on myös kalastus. ==Lähteet== ==Aiheesta muualla== * Dicover Hawaii, Havaijin matkailusivusto Luokka:Havaijin saaret
Niihau

Niihau () on Havaijin saariryhmän seitsemänneksi suurin saari, joka on pääsaarista luoteisin, noin 29 km Kauain saarelta länteen. Saaren korkein kohta on Paniau, 390 metriä. Niihau on yksityisomistuksessa, ja se oli ennen täysin suljettu ulkopuolisilta. Nykyisin saarelle voi tehdä päiväretkiä helikopterilla. Saaren asukkaat puhuvat havaijia äidinkielenään. ==Historia== Ennen Havaijin kuningaskunnan yhdistymistä 1810 Niihau oli ollut Kauain kuninkaiden alamaisuudessa. Vuodesta 1864 saari on ollut Robinsonin perheen yksityisomistuksessa, jolloin Elizabeth Sinclair (myöh. Robinson) osti sen 10 000:lla kultadollarilla kuningas Kamehameha IV:ltä. 1915 Sinclairin lapsenlapsi Aubrey Robinson sulki saaren ulkopuolisilta vierailijoilta, vaatien vierailuluvan erityistä hankkimista jopa asukkaiden muualla asuvilta omaisilta. Tämän takia saaren lempinimi on "Kielletty saari" (). Vuonna 1952 saari suljettiin kaikilta ulkopuolisilta polion leviämisen estämiseksi. Kun Havaijilla äänestettiin territorion muuttamisesta osavaltioksi vuonna 1959, Niihau oli ainoa saari, jossa enemmistö vastusti osavaltioksi tulemista. Pearl Harborin hyökkäyksen yhteydessä 7. joulukuuta 1941 japanilainen lentäjä teki saarelle pakkolaskun ja asukkaat pidättivät hänet. Paikallisten japanilaisperäisten asukkaiden avustuksella pilotti kuitenkin pakeni, mutta tavoitettiin ja surmattiin myöhemmin. Tapaus tunnetaan paikallisten keskuudessa nimellä Niihaun välikohtaus. ==Talouselämä== Monet saaren asukkaat olivat perinteisesti töissä Niihaun karjatilalla, kunnes Robinsonin perhe lopetti sen toiminnan 1999 kannattamattomana. Tällöin useimmat asukkaat joutuivat liittovaltion sosiaalihuollon varaan. Saaren omistajat ovat sittemmin pohtineet muun muassa lisääntyneen armeijan toiminnan, kuten ohjuskokeiden, sallimista saarella eräänä työllistämisvaihtoehtona. Saaren rannoilta löytyy simpukankuoria, joista tehdyt erityisellä asetuksella tavaramerkityt korut tuovat tuloja asukkaille. Muita elinkeinoja ovat kalastus, kalankasvatus, hiilen tuottaminen ja mehiläistarhaus. Säännölliset kuivuudet pakottavat aika ajoin väestön muuttamaan tilapäisesti Kauaille, kunnes makean veden saanti jälleen sateiden myötä elpyy. ==Kulttuuri== Niihau on ainut Havaijin saarista, joilla havaijin kieli on edelleen valtakielenä, johtuen omistajien Havaijin kulttuuria suojelevasta politiikasta. Asukkaiden puhuma havaijin murre eroaa joltain osin standardihavaijista. ==Lähteet== == Aiheesta muualla == Luokka:Havaijin saaret
Anita Stewart

Anita May Stewart (7. helmikuuta 1895 – 4. toukokuuta 1961) oli yhdysvaltalainen mykkäelokuvien näyttelijä ja tuottaja. Stewart syntyi Brooklynissä, New Yorkissa, ja aloitti uransa näyttelijänä vuonna 1911. Hän oli vuosina 1917–1928 naimisissa näyttelijä Rudolph Cameronin kanssa, ja pari teki keskenään myös ammatillista yhteistyötä. Stewart esiintyi vielä vuonna 1932 musikaalissa The Hollywood Handicap. Hän ei kuitenkaan aloittanut uraa äänielokuvissa, vaan vetäytyi ja kuoli Beverly Hillsissä, Kaliforniassa sydänkohtaukseen vuonna 1961. Stewartilla on tähti Hollywood Walk of Famella. == Aiheesta muualla == * Stewart, Anita Stewart, Anita Stewart, Anita Stewart, Anita
Hüsker Dü

Hüsker Dü oli yhdysvaltalainen rockyhtye, joka perustettiin Minnesotan osavaltion Minneapolisissa maaliskuussa 1979. Sen pysyvät jäsenet olivat Grant Hart (rummut, laulu), Bob Mould (sähkökitara, laulu) ja Greg Norton (bassokitara). Hüsker Dün nimi tulee tanskalaisesta lautapelistä Husker Du? Hüsker Dü sai huomattavaa menestystä kriitikkojen keskuudessa jo varhaisimmilla albumeillaan. Yhtyeen manageri David Savoyn itsemurha sekä jäsenten huumausaineongelmat kuitenkin edesauttoivat yhtyeen hajoamista 1980-luvun lopulla. == Diskografia == * Land Speed Record (live, 1982) * Everything Falls (1983) * Zen Arcade (konseptialbumi, 1984) * New Day Rising (1985) * Flip Your Wig (1985) * Candy Apple Grey (1986) * Warehouse: Songs and Stories (1987) * The Living End (äänitetty livenä vuonna 1987, julkaistu 1994) == Lähteet == == Aiheesta muualla == *Hüsker Dü Music Mapissa *Hüsker Dü Last.fm -sivustolla *All Music Guide: Hüsker Dü *3:AM Magazine haastattelu Grant Hartin kanssa *Your Flesh Magazine 1984 haastattelu Bob Mouldin kanssa Luokka:Yhdysvaltalaiset rockyhtyeet
Grant Hart

Grantzberg Vernon Hart (18. maaliskuuta 1961 South Saint Paul, Minnesota – 13. syyskuuta 2017 Minneapolis, Minnesota) oli yhdysvaltalainen rockmuusikko, joka tunnetaan Hüsker Dü -yhtyeen rumpalina ja lauluntekijänä. Hartin alkoholi- ja huumausaineongelmat sekä yhtyeen manageri David Savoyn itsemurha vuonna 1987 johtivat yhtyeen hajoamiseen. Hart toimim myöhemmin sooloartistina ja esiintyi vuonna 1997 hajonneen Nova Mob -yhtyeensä kanssa.http://www.granthart.com/bio.htm Hart kuoli syöpään syyskuussa 2017. == Diskografia == * 1988 – 2541 (EP) * 1989 – Intolerance * 1990 – All of My Senses (EP) * 1996 – Ecce Homo (live) * 1999 – Good News for Modern Man * 2009 – Hot Wax * 2010 – Oeuvrevue (kokoelma) * 2013 – The Argument == Lähteet == == Aiheesta muualla == * Grant Hartin muistokirjoitus Helsingin Sanomissa Luokka:Yhdysvaltalaiset rumpalit Luokka:Vuonna 1961 syntyneet Luokka:Vuonna 2017 kuolleet
Bob Mould

Bob Mould (s. 16. lokakuuta 1960) on yhdysvaltalainen rockmuusikko. Hän tuli tunnetuksi Hüsker Dün laulajana, kitaristina ja lauluntekijänä. Hüsker Dü hajosi 1980-luvun viimeisinä vuosina. Mouldin ensimmäinen sooloalbumi oli Workbook vuonna 1989. Hän perusti sitten vuosina 1992–1995 toimineen Sugar- yhtyeen. Hän on avoimesti homoseksuaalinen.http://www.npr.org/templates/story/story.php?storyId=1306240 Mould on kiinnostunut Hüsker Dü -uransa jälkeen elektronisesta musiikista ja käsikirjoittanut amerikkalaista vapaapainia. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset lauluntekijät Luokka:Vuonna 1960 syntyneet Luokka:Elävät henkilöt
Greg Norton

Greg Norton (s. 13. maaliskuuta 1959 Illinois) on yhdysvaltalainen entinen rockmuusikko. Hän tuli tunnetuksi Hüsker Dü -yhtyeen basistina. Hän oli myös ajoittainen lauluntekijä. Norton perusti Hüsker Dün hajottua vuoden 1988 paikkeilla Grey Area -yhtyeen, joka jäi vaille menestystä ja hajosi jo 1991. Norton on sittemmin vetäytynyt musiikkibisneksestä ja pitää nyt vaimonsa Sarah'n kanssa ravintolaa Wisconsinissa. Norton, Greg Norton, Greg Norton, Greg Norton, Greg
Wendy Fitzwilliam

Wendy Marcelle Fitzwilliam (s. 4. lokakuuta 1972) on trinidadtobagolainen, joka valittiin Miss Universumiksi vuonna 1998. Hän syntyi kahdesta tyttärestä ensimmäiseksi ja valmistui vuonna 1996 Länsi-Intian yliopistosta. Fitzwilliam työskentelee lakialalla. Kauneuskilpailuvoittonsa jälkeen hän levytti jazzia ja täydensi opintojaan. Hän synnytti ensimmäinen lapsensa toukokuussa 2006. Luokka:Trinidadtobagolaiset henkilöt Luokka:Vuonna 1972 syntyneet Luokka:Elävät henkilöt Luokka:Miss Universum -kilpailun voittajat
Sidney Bechet

Sidney Bechet (14. toukokuuta 1897 – 14. toukokuuta 1959) oli yhdysvaltalainen jazzsaksofonisti, -klarinetisti ja -säveltäjä. == New Orleansista Pariisiin == Bechet kuului ensimmäiseen merkittävään jazzmuusikoiden sukupolveen ja hänen uransa heijasteli jazzin nopeaa leviämistä. Toisaalta Bechet oli myös poikkeuksellisen kansainvälinen hahmo. Hän oli syntynyt monen muun muusikon lailla New Orleansissa perheeseen, jossa mustien ja ranskalaisvaikutteinen kreolien kulttuuri kohtasivat. Hänestä kasvoi klarinettia soittava lapsitähti, joka nautti jo 1910-luvun alussa suurta arvostusta. Bechet ei kuitenkaan jäänyt kotikaupunkiinsa, vaan hän suuntasi ensin Chicagoon ja New Yorkiin. Vuonna 1919 hän matkasi ensimmäistä kertaa Eurooppaan. Bechet yhtyeineen kävi jopa Neuvostoliitossa vuonna 1926. Bechet oli 1920-luvun jazzajan suuria nimiä, mutta seuraavalla vuosikymmenellä hänestä tuli Noble Sislen viihteellisen orkesterin jäsen. Hän kuitenkin palasi parrasvaloihin jo saman vuosikymmenen lopulla. Tuolloin uudestaan herännyt mielenkiinto neworleanslaiseen pikkuyhtyejazziin teki hänestä tähden. Kun ranskalaiset eksistentialistit löysivät jazzin sota-aikana, juuri Bechet ja hänen musiikkinsa sai suurimman huomion. Bechet muuttikin Pariisiin pysyvästi sodan jälkeen. Amerikkalaisesta muusikosta oli tullut palvottu ranskalainen kulttuurihenkilö, joka oli saanut jopa oman kadun Pariisiin. Bechet meni naimisiin Elisabeth Zieglerin kanssa. Hän julkaisi omaelämäkertansa hieman ennen kuolemistaan syöpään 62-vuotispäivänään. == Ensimmäinen suuri solisti? == Sidney Bechetä pidetään yhdessä Louis Armstrongin kanssa ensimmäisenä suurena jazzsolistina. Kumpikin kehitti kappaleen melodiaa muokkaavan improvisointityylin, joka säilyi jazzin perustana 1940-luvun bebopiin asti. Bechetin ja Armstrongin yhdessä levyttämä Cake Walking Babies (1924) on varhainen esimerkki tästä tyylistä. Vaikka Bechet vaihtoikin soittimensa sopraanosaksofoniin, hänen tapansa soittaa ei enää muuttunut. Hänen 1930-40-luvun levytyksensä ovat kuitenkin tunnetumpia kuin varhaiset taltioinnit. Bechet levytti klassisen version George Gershwinin Summertimesta (1939). Hän oli myös mukana tekemässä yhtä historian ensimmäisistä trikkilevytyksistä: Bechet soitti The Sheik of Arabyssa (1941), klarinettia, tenori- ja sopraanosaksofoneja, pianoa, bassoa ja rumpuja. Viimeisen kymmenen elinvuotensa aikana Bechet soitti lähinnä jazzin alkuaikojen hittejä. Säveltäjänä hänen suosionsa oli tuolloin suurimmillaan. Suomessakin hänet tunnetaan sävellyksestä Pieni kukkanen (Petite Fleur). == Kirjallisuutta == * Sidney Bechet. Treat it gently: an autobiography. 1960. * John Chilton. Sidney Bechet: the wizard of jazz. Da Capo, 1987. == Aiheesta muualla == *The Sidney Bechet Society *The Red Hot Jazz Archive Luokka:Yhdysvaltalaiset jazzsaksofonistit Luokka:Yhdysvaltalaiset klarinetistit Luokka:Vuonna 1897 syntyneet Luokka:Vuonna 1959 kuolleet
Brooke Astor

Roberta Brooke Astor (o.s. Russell; 30. maaliskuuta 1902 Portsmouth, New Hampshire – 13. elokuuta 2007 Briarcliff Manor, New York) oli yhdysvaltalainen hyväntekeväisyyden harrastaja, joka johti Astor Foundationia miehensä Vincent Astorin kuoleman jälkeen vuodesta 1959. Hän oli kotimaassaan julkisuuden henkilö, ja hän julkaisi romaaneja sekä kaksi muistelmateosta. Astorille myönnettiin vuonna 1998 Presidential Medal of Freedom hänen huomattavasta hyväntekeväisyystyöstään. Hän sai vuonna 1988 Yhdysvaltain National Medal of Artsin. Ennen tutustumistaan Vincent Astoriin Brooke oli ollut naimisissa Charles Marshallin ja Dryden Kuserin kanssa. Ennen kuolemaansa keuhkokuumeeseenhttp://cityroom.blogs.nytimes.com/2007/08/13/brooke-astor-is- dead-at-105/index.html?hp 105-vuotiaana Brooke Astor kärsi Alzheimerin taudista.http://www.freenewmexican.com/news/49233.html == Lähteet == Luokka:Yhdysvaltalaiset hyväntekeväisyyden harjoittajat Luokka:Yli satavuotiaiksi eläneet yhdysvaltalaiset Luokka:Presidential Medal of Freedom Luokka:Vuonna 1902 syntyneet Luokka:Vuonna 2007 kuolleet
Schritt für Schritt

Schritt für Schritt on saksalaisen laulaja Nadja Benaissan ensimmäinen sooloalbumi. Se julkaistiin Universal Urbanin kautta 24. helmikuuta 2006. Pääasialliset tuottajat olivat Tino Oac ja Giuseppe Porrello. Schritt für Schritt nousi Saksan albumilistan 71. sijalle. Listoille nousivat niin ikään singlejulkaisut "Es ist Liebe" ja "Ich hab' dich". Albumin kappaleet olivat soul-vaikutteista popmusiikkia. == Kappaleet == # # # # # # # # # # # # # # # == Arvostelut == * CDStarts: CDStarts == Aiheesta muualla == * Schritt für Schritt discogs.com -sivustolla == Lähteet == Luokka:Vuoden 2006 esikoisalbumit Luokka:Saksalaiset popalbumit Luokka:Soulalbumit
Nina Sky

Nina Sky on yhdysvaltalainen popyhtye. Sen jäsenistön muodostavat puertoricolaistaustaiset identtiset kaksoset Natalie ja Nicole Albino, jotka syntyivät New Yorkissa 13. maaliskuuta 1986. Nina Skyn single "Move Ya Body" ilmestyi 27. huhtikuuta 2004 ja nousi hittilistan 17. sijalle. Yhtyeen tuotanto sai myös kansainvälistä tunnustusta, ja 29. kesäkuuta 2004 julkaistiin ensimmäinen studioalbumi Nina Sky. ==Julkaisut== ===Albumit=== * Nina Sky (2004) * The Other Side (2010) * Nicole and Natalie (2012) * Brightest Gold (2015) == Aiheesta muualla == * Nina Sky MySpace-sivustolla Luokka:Yhdysvaltalaiset duot Luokka:Yhdysvaltalaiset popyhtyeet
Feminnem

Feminnem on bosniahertsegovinalais-kroatialainen yhtye, joka edusti vuoden 2005 Eurovision laulukilpailussa Bosnia ja Hertsegovinaa laululla "Call Me". Se sijoittui finaalissa 14. sijalle. Oslon euroviisuissa vuonna 2010 yhtye edusti Kroatiaa kappaleella "Lako je sve", mutta se ei päässyt kilpailun semifinaalista finaaliin. Croatia Records julkaisi Feminnemin Feminnem Show -debyyttialbumin vuonna 2005. == Jäsenet == * Pamela Ramljak (s. 1979 Bosnia- Hertsegovinassa) * Neda Parmać (s. 1985 Kroatiassa) * Ivana Marić (s. 1982 Bosnia-Hertsegovinassa) == Lähteet == == Aiheesta muualla == * Viralliset sivut , Luokka:Bosnia ja Hertsegovinan euroviisuedustajat Luokka:Vuoden 2005 euroviisuedustajat Luokka:Vuoden 2010 euroviisuedustajat Luokka:Kroatian euroviisuedustajat
Jan van Riebeeck

Johan Anthoniszoon van Riebeeck, yleisemmin Jan van Riebeeck, (21. huhtikuuta 1619 − 18. tammikuuta 1677) oli hollantilainen siirtomaaupseeri ja Kapkaupungin perustaja. ==Elämä== Johan Anthoniszoon van Riebeeck syntyi Culemborgissa Alankomaissa lääkärin poikana ja varttui Schiedamissa, jossa nai Maria de la Quellerien 28. maaliskuuta 1649. Heille syntyi kahdeksan poikaa, joista yksi, Abraham van Riebeeck, yleni Hollannin Itä-Intian kenraalikuvernööriksi. Jan van Riebeeck liittyi Hollannin Itä-Intian kauppakomppaniaan 1639. Hän hoiti uransa varrella useita virkoja ja tehtäviä kaukoidässä. Bataviassa hän toimi armeijan lääkärin apulaisena. Hän vieraili tehtävissään myös Japanissa. Hänen tärkein virkansa oli Tonkinissa toimivan kauppakomppanian tukikohdan päällikkyys nykyisessä Vietnamissa. Hänet kuitenkin kutsuttiin takaisin, koska hän oli käynyt kauppaa omaan lukuunsa. Vuonna 1651 hänet komennettiin lähtemään Afrikan eteläkärkeen perustamaan tukikohta Kapmaahan. Hänen laivastonsa lähti matkaan kolmella laivalla, jotka olivat Drommedaris, Reijger ja Goede Hoop. Riebeeckin komentama laivasto nousi 6. huhtikuuta 1652 maihin nykyisen Kapkaupungin kohdalla, jonne Riebeeck perusti varuskunnan hoitamaan kuljetuksia Itä-Intian ja Hollannin välillä. Jan van Riebeeck toimi Kapmaan komentajana 1652–1662. Hän rakensi paikalle linnoituksen ja teki parannuksia Pöytävuorenlahden luonnonsatamaan. Hän perusti hedelmäviljelyksiä ja kävi kauppaa paikallisen väestön, khoiden, kanssa. Nykyinen Kapkaupungin linnake on kuitenkin rakennettu vasta Riebeeckin jätettyä Kapmaan. Jan van Riebeek kuoli Bataviassa, nykyisessä Jakartassa, Jaavan saarella 1677. == Aiheesta muualla == * Capeconnected: European settlement at the Cape and the era of VOC rule in Cape Town (2002) Luokka:Alankomaalaiset siirtomaajohtajat Luokka:Etelä-Afrikan historia Luokka:Vuonna 1619 syntyneet Luokka:Vuonna 1677 kuolleet
Sidepultti

Sidepultti on höyrykattilan rakenteen sisäinen tukipultti. thumb|Vaihtokuntoisia ja vaihdettuja sidepultteja kattilan vesitilassa Sidepulteilla yhdistetään tulipesä ja kattilan muut rakenteet. Pultti on yleensä osittain ontto, jolloin sen sisällä oleva ns. juorureikä ilmaisee vuotamalla pultin katkenneen. Juorureikä aukeaa tulipesään päin ettei ulos suuntautuva höyrysuihku aiheuttaisi ruumiinvammoja koneen käyttäjille. Näiden pulttien uusiminen on eräs merkittävimpiä höyrykattilan kunnostustöitä. Luokka:Rautatietekniikka Luokka:Höyryveturit
Uhuru Kenyatta

Uhuru Muigai Kenyatta (s. 26. lokakuuta 1961) on kenialainen poliitikko ja maan neljäs presidentti. Hän on maan ensimmäisen presidentin Jomo Kenyattan poika ja aiemmin myös Kenya African National Union -puolueen johtaja. Kenyattan nykyinen puolue on nimeltään Jubilee. Hänen nimensä Uhuru merkitsee swahilin kielellä vapautta tai itsenäisyyttä. Nimen keksijäksi mainitaan hänen kummisetänsä Mwai Kibaki. Uhuru Kenyatta oli presidenttiehdokkaana vuoden 2002 vaaleissa. Hän sai 20,2 prosenttia äänistä ja hävisi Kansallisen sateenkaarikoalition (NARC) Kibakille. Kenyatta on syytettynä vuoden 2007 presidentinvaalien jälkeisestä väkivallasta Kansainvälisessä rikostuomioistuimessa.Kikujujen suosiminen aiheuttaa jännitteitä Keniassa, Global Finland, viitattu 15.2.2013 Kenyatta oli presidenttiehdokkaana vuoden 2013 vaaleissa. Kahdentoista päivän ääntenlaskun jälkeen vaalikomissio julisti Kenyattan voittaneen niukasti pääministeri Raila Odingan, joka syytti vaalitulosta väärennetyksi. Odinga vei kiistan Kenian Korkeimpaan oikeuteen, joka teki päätöksen Kenyattan hyväksi 30 maaliskuuta. Uhuru Kenyatta sai 50,51 % ja Raila Odinga 43,70 % annetuista äänistä. Valituksi tulemiseen ensimmäisellä kierroksella vaadittiin 50 % + yksi ääni. Uhuru vannoi virkavalansa Kenian neljänneksi presidentiksi 9. huhtikuuta 2013 Moi International Sports Center -stadionilla Nairobissa. Elokuussa 2017 Keniassa pidettiin presidentinvaalit, joissa ilmoitetun vaalituloksen mukaan istuva presidentti Uhuru Kenyatta voitti vastaehdokkaansa Raila Odingan saaden 54% äänistä. Oppositioehdokas Odinga piti vaalitulosta vilpillisenä ja Kenian korkein oikeus asettui samalle kannalle ja kumosi vaalituloksen. Ratkaisu oli historiallinen, koska koskaan aikaisemmin ei minkään Afrikan maan oikeuslaitos ollut tehnyt vastaavanlaista ratkaisua. Lokakuussa 2017 pidettiin uusintavaalit, joissa Kenyatta sai 98% äänistä, sillä oppositio boikotoi vaaleja. Korkein oikeus hylkäsi uusintavaaleista tehdyt valitukset. Maassa oli levottomuuksia vaalien jälkeen opposition kannattajien ja poliisin välillä. Marraskuussa 2017 Uhuru Kennyatta vannoi virkavalansa toiselle kaudelleen Kenian presidenttinä. Maaliskuussa 2018 presidentti Kenyatta ja oppositiojohtaja Raila Odinga lopettivat keskinäisen vihanpitonsa kädenpuristukseen, joka sai Keniassa hyvin merkittävän symbolisen merkityksen (The Handshake). Miesten isät Jomo Kenyatta ja Oginga Odinga olivat jo itsenäisen Kenian historian alkuvaiheessa välirikkonsa jälkeen toistensa keskeiset poliittiset vastustajat. Uhuru Kenyattan johtama puolue Jubilee on Kenian parlamentissa sekä kansalliskokouksen että senaatin selkeästi suurin puolue elokuussa 2017 alkaneella istuntokaudella. Lokakuussa 2021 hänet mainittiin pandorapapereita koskevassa skandaalissa. ==Lähteet== == Aiheesta muualla == Luokka:Kenian presidentit Luokka:Vuonna 1961 syntyneet Luokka:Elävät henkilöt
Operaatio Tanne West

Operaatio Tanne West oli toisen maailmansodan aikaan syksyllä 1944 saksalaisten suunnittelema hyökkäys Ahvenanmaalle. Suomi oli irtautunut aseveljeydestä ja Saksa halusi turvata strategisesti tärkeän Ahvenanmaan avulla itselleen Suomenlahden suun kontrollin. Adolf Hitler keskeytti operaation 3. lokakuuta jotta se ei vahingoittaisi Saksan suhteita Ruotsiin.Mann & Jörgensen 2003, s. 168 Ruotsin kanssa käytävä kauppa, erityisesti rautamalmi ja kuulalaakerit olivat tärkeitä Saksan sotateollisuudelle. Oli myös ilmeistä, ettei Tanskasta voitu irrottaa operaatioon tarvittavaa yhtä divisioonaa miehiä.Ziemke 1963, s. 397 Samaan aikaan suunniteltu, ja myös toteutettu Operaatio Tanne Ost eli Suursaaren valtausyritys epäonnistui 15. syyskuuta 1944. ==Lähteet== * * ===Viitteet=== Tanne West Tanne West Luokka:Lapin sota Luokka:Ahvenanmaan historia
Sotapeli

Sotapeli on sota-aiheinen tai sotaa jäljittelevä peli, jota voidaan pelata tietokoneella tai pelikentällä. Sotapeli tarkoittaa taistelun tai kampanjan simulaatiota. Myös eräitä upseerikoulutuksessa käytettäviä johtamisharjoituksia kutsutaan sotapeleiksi, ja niissä upseerit toimivat pelin vastakkaisten puolten johtajina. Sotapelissä käydään simuloitu taistelu tai kampanja. Monet sotapelit ovat miniatyyripelejä, jolloin peliä pelataan pelikentällä, joka voi olla kartta tai pienoiskokoinen maisema, jossa voidaan jäljitellä oikeaa sodankäyntiä ja joukkojen liikkeitä. Pelissä käytettävät miniatyyrifiguurit kuvaavat yksikköjä tai yksittäisiä sotilaita. == Katso myös == * Strategiapeli == Lähteet == == Aiheesta muualla == *
Moody Awori

Arthur Moody Awori (s. 5. joulukuuta 1927 Butere) on Kenian entinen varapresidentti. Hän nousi parlamenttiin ensimmäistä kertaa vuonna 1983 ja toimi varapresidenttinä syyskuusta 2003 tammikuuhun 2008. Awori kävi Makereren yliopistoa Ugandassa ja on toiminut poliittisen uransa aikana useaan otteeseen ministerinä. Luokka:Kenialaiset poliitikot Luokka:Varapresidentit Luokka:Vuonna 1927 syntyneet Luokka:Elävät henkilöt
On the Beach (Neil Youngin albumi)

On the Beach on Neil Youngin vuonna 1974 julkaistu albumi. Se äänitettiin Tonight’s the Night -albumin jälkeen, vaikka se julkaistiin sitä ennen. Albumi oli pitkään saatavana vain LP:nä, se julkaistiin CD:nä vasta vuonna 2003. Albumin nimikappale on saattanut saada vaikutteita Nevil Shuten romaanista Viimeisellä rannalla ja sen elokuvasovituksesta. Kappaleet ”Walk On” ja ”For the Turnstiles” on äänitetty San Franciscossa Broken Arrow -studioilla ja muut Los Angelesissa Sunset Sound -studiolla. Levykannen suunnittelija on Gary Burden yhtiöstä R. Twerk & Company. Valokuvat on ottanut Bob Seidemann ja kannen suunnitellut Rick Griffin. Esittelytekstin on tehnyt levyllä soittava cajun-muusikko Rusty Kershaw. Albumi on omistettu Elliot Robertsille. Alkuperäisen LP-levyn A-puoli päättyi kappaleeseen "Vampire Blues". Neil Youngin tuottajaparina kappaleilla 1 ja 4 on David Briggs, kappaleilla 2, 3 ja 5 Mark Harman ja kappaleilla 6–8 Al Schmitt. Kappaleen 2 julkaisuyhtiö on Broken Arrow Music, Inc. (BMI) ja muilla Silver Fiddle (BMI). ==Kappaleet== Kaikki kappaleet ovat Neil Youngin tekemiä. #Walk On – 2:40 #See the Sky About to Rain – 5:03 #Revolution Blues – 4:02 #For the Turnstiles – 3:13 #Vampire Blues – 4:11 #On the Beach – 6:59 #Motion Pictures – 4:20 #Ambulance Blues – 8:57 == Muusikot == Neil Young * laulu * kitara (kappaleilla 1, 3, 5, 6-8) * Wurlitzer-sähköpiano (2) * banjo (4) * huuliharppu (7) Ben Keith * slidekitara (1) * laulu (1, 4, 5) * steelkitara (7) * Wurlitzer-piano (8) * dobro (4) * urut (5) * Hair-rumpu (5) * käsirumpu (6) * basso (7, 8) Billy Talbot * basso (1) Ralph Molina * rummut (1, 5, 6) * laulu (1) * käsirumpu (7, 8) Tim Drummond * basso (2, 5, 6) * perkussiot (5) Levon Helm (Capitol Records, Inc.) * rummut (2, 3) Joe Yankee * harppu (2) * sähkötamburiini (8) David Crosby * rytmikitara (3) Rick Danko (Capitol Records, Inc.) * basso (3) George Whitsell * kitara (5) Graham Nash * Wurlitzer-piano (6) Rusty Kershaw * slidekitara (7) * viulu (8) == Lähteet == * Neil Young LP On the Beach (Reprise Records 1974) == Aiheesta muualla == * Timo Kanerva: On the Beach . Musa 9/1974. / Tapio Korjus, Intro 9/1974. * Jari Jokirinne: On the Beach. Desibeli.net 1.12.2001. * Jukka Väänänen: On the Beach. Soundi 8/2003. Luokka:Neil Youngin albumit Luokka:Vuoden 1974 albumit
Märkähöyryveturi

Märkähöyryveturi on vanhin höyryveturityyppi, jonka kattilasta höyry menee suoraan sylintereihin käymättä välillä taloudellisuutta lisäävässä tulistimessa. Märkähöyryveturin rakenne on yksinkertainen ja nopea tehdä, mutta veturi on tulistinhöyryveturia epätaloudellisempi ja heikkotehoisempi. Tyyppiä on Suomessa ajokuntoisina tätä kirjoitettaessa (marraskuu 2009) viisi kappaletta, joista neljä kapearaiteista ja yksi leveäraiteinen. Kapearaiteiset ovat kolme Kovjoen museorautatiellä liikennöivää, ja Jokioisten Museorautatiellä liikennöivä entinen ÄSR1 'Porter', joka on Suomen vanhin ajokuntoinen höyryveturi. Muista säilyneistä kapearaiteisista märkähöyryvetureista Kovjoen museorautatiellä olevat Paraisten Kalkki Oy:n Henschel 22670/1935, 0-4-0wt, ja entinen Nokia Oy:n Hanomag 8423/1920, 0-4-0wt ovat kunnostuksen eri vaiheissa: Henschel on puolivalmis ja Hanomag on vasta kunnostustyön aloitusvaiheessa eli suojamaalatuiksi osiksi purettuna. VR:n radanrakennusosastolle kuulunut Rro2 -veturi on Hyvinkäällä esillä Suomen Rautatiemuseossa. Minkiön kapearaidemuseossa on kolme ulkoisesti kunnostettua, Harvialan metsäradan ja Åminneforsin teollisuusradan kakkosveturit sekä Honkataipaleen tukkiradan vanhempi veturi. Leveäraidepuolella Suomen Rautatiemuseossa ja Haapamäen höyryveturipuistossa on useitakin ajokunnottomia yksilöitä. Tunnetuin tällainen veturi lienee kauan Lastenlinnan pihassa seissyt Tk2 -veturi 419, joka siirrettiin Haapamäen museoveturiyhdistykselle ulkoisesti kunnostettavaksi. Tämä kyseinen veturi on myös compound- eli yhdyskoneistolla varustettu, kun useimmat höyryveturit ovat kaksoiskoneistollisia. Veturi maalattiin ulkoisesti vuonna 2006. Samoin veturiin käyntisilloille ja kattilan päälle ennen Lastenlinnan pihaan vientiä asennetut, veturiin kuulumattomat suojakaiteet on poistettu.http://vaunut.org/kuva/61337?m=1&tag0;=0%7CTk2%7C419 Syyskesällä 2009 saatiin pitkän uurastuksen jälkeen ajokuntoon ensimmäinen leveäraiteinen märkähöyryveturi, Vk4 68 Leena(Borsig 7858/1910, 0-4-0wt). Veturi kunnostettiin Minkiön konepajalla ja siirrettiin valmistuttuaan Suomen Rautatiemuseoon Hyvinkäälle. Veturin erikoisuus on se että siinä on vain veturiin itseensä vaikuttava höyryjarru eikä normaalia paineilmatoimista suoratoimintajarrua koska veturi on tarkoitettu vaihtotyöhön. Veturissa on alun perin ollut myös etupäässä seisontajarruna käytetty ruuvijarru joka kuitenkin oli poistettu jossain vaiheessa ja rakennettiin uudelleen korjauksen yhteydessä.Resiina 3/2010, s. 30 Veturi osoittautui voimakkaaksi ja hyvin toimivaksi. Se luovutettiin Rautatiemuseon hallintaan kesällä 2010 ja museopäivänä tehdyt koeajot näyttivät korjauksen onnistuneeksi.Resiina 3/2010: Sakari K Salo: Kulttuuriteko - Vk4 "Leena", s. 26 - 31 ==Lähteet== * Mikko Ivalo: Höyryveturit ja niiden hoito === Viitteet === Luokka:Rautatiekalusto
Aleksandrovsk

Aleksandrovsk on: *Aleksandrovsk, kaupunki Permin aluepiirissä Venäjällä *Aleksandrovsk, kaupunkipiirikunta (suljettu alue) Murmanskin alueella Venäjällä *Aleksandrovsk, Poljarnyin kaupungin entinen (-1939) nimi, Murmanskin alueella Venäjällä *Aleksandrovsk (), kaupunki Luhanskin alueella Ukrainassa *Aleksandrovsk, Zaporižžjan kaupungin alkuperäinen nimi (-1921) Ukrainassa *Aleksandrovsk-Sahalinski, kaupunki Sahalinin alueella Venäjällä *Aleksandrovskoje, aikaisemmin myös Aleksandrovsk, historiallinen kaupunginosa Pietarissa
Aleksei Tšerepanov

Aleksei Andrejevitš Tšerepanov (, 15. tammikuuta 1989 Barnaul, Venäjän SFNT, Neuvostoliitto – 13. lokakuuta 2008 Tšehov, Venäjä) oli venäläinen jääkiekkoilija, pelipaikaltaan laitahyökkääjä. Hän edusti Venäjän superliigan Avangard Omskia. == Ura == Ensimmäisellä kaudellaan "Siperian pikajuna" teki enemmän pisteitä kuin Jevgeni Malkin, Aleksandr Ovetškin ja Ilja Kovaltšuk tekivät pelatessaan 17-vuotiaina Venäjän liigassa. Maaliskuussa 2007 hän rikkoi Pavel Buren vanhan tulokkaiden maaliennätyksen. Tšerepanov edusti Venäjää sekä alle 20-vuotiaiden että alle 18-vuotiaiden MM-kilpailuissa, tuloksena hopeaa ja kultaa. Hänet valittiin molemmissa kisoissa tähdistökentälliseen. New York Rangers varasi Tšerepanovin NHL:ään vuoden 2007 varaustilaisuuden ensimmäisellä kierroksella numerolla 17. == Kuolema == Tšerepanov kuoli 13. lokakuuta 2008. Hän tuupertui kesken KHL-liigan ottelun HK Vitjaz Tšehovia vastaan joukkueensa vaihtoaitioon. Kuolinsyyksi on ilmoitettu sydänpysähdys. Hän oli kuollessaan vasta 19-vuotias. Tšerepanov sai lääkärihoitoa vasta 15 minuuttia sairauskohtauksen alkamisen jälkeen ja lisäksi defibrillaattorin akku oli tyhjä. Kuolinsyyntutkijoiden mukaan Tšerepanov oli virtsa- ja veritestien perusteella käyttänyt veridopingia useiden kuukausien ajan ennen kuolemaansa parantaakseen harvinaisen sydänsairautensa. Tutkijoiden mukaan hänen ei olisi pitänyt pelata jääkiekkoa ammattitasolla sairautensa takia. Tapauksen seurauksena KHL asetti neljä henkilöä elinikäiseen toimitsijakieltoon. Rangaistuksen saivat Omskin entinen puheenjohtaja Konstantin Potapov ja entinen toimitusjohtaja Anatoli Bardin. Saman tuomion saivat lisäksi Omskin lääkäri ja Vitjaz Tšehovin entinen manageri. Kauden päätteeksi KHL palkitsee vuoden parhaimmaksi katsotun tulokkaan Tšerepanovin muistopalkinnolla. == Lähteet == == Aiheesta muualla == * Tšerepanov Avangard Omskin sivustolla Luokka:Venäläiset jääkiekkoilijat Luokka:New York Rangersin varaamat pelaajat Luokka:Vuonna 1989 syntyneet Luokka:Vuonna 2008 kuolleet
Heather Harper

Heather Mary Harper (8. toukokuuta 1930 Belfast – 22. huhtikuuta 2019) oli irlantilainen oopperalaulaja, äänialaltaan sopraano. Harper syntyi Belfastissa Pohjois-Irlannissa. Hän aloitti opintonsa siellä ja opiskeli myöhemmin pianonsoittoa Lontoon Trinity College of Musicissa. Laulunopetusta hän sai Helen Iseppiltä ja Frederic Huslerilta. Harperin ensimmäinen ammattiesiintyminen oli roolissa Giuseppe Verdin oopperassa Macbeth Oxford University Opera Clubilla. Hän pääsi myöhemmin mm. Covent Gardeniin ja New Yorkin Metropolitan-oopperaan. Hänet nähtiin myös Bayreuthin musiikkijuhlilla,http://www.bach-cantatas.com/Bio/Harper-Heather.htm ja hän vieraili Suomessa vuonna 1968. Harper toimi Royal College of Musicin professorina. == Lähteet == Luokka:Sopraanot Luokka:Grammy-palkinnon saajat Luokka:Irlantilaiset laulajat Luokka:Vuonna 1930 syntyneet Luokka:Vuonna 2019 kuolleet
Maureen Forrester

Maureen Forrester, CC, OQ, (25. heinäkuuta 1930 Montréalissa, Québec – 16. kesäkuuta 2010), oli kanadalainen altto. Forrester syntyi nelilapsisen perheen tyttäreksi. Hän kiersi laajalti Pohjois-Amerikassa sekä Euroopassa ja piti New Yorkin -ensiesiintymisensä Town Hallissa 1956. Hän tuli tunnetuksi varsinkin Mahlerin tulkitsijana; lisäksi hän sai arvostusta muun muassa saksankielisten liedien esittäjänä. Forrester toimi myös Bianca Castafioren ääninäyttelijänä Tintistä kertovassa televisiosarjassa. Hänet otettiin Canadian Music Hall of Fameen vuonna 1990 ja Canada’s Walk of Fameen 2000. Hän julkaisi vuonna 1986 muistelmateoksensa Out of Character. == Lähteet == Luokka:Kanadalaiset oopperalaulajat Luokka:Companion of the Order of Canada Luokka:Officer of the National Order of Quebec Luokka:Altot Luokka:Vuonna 1930 syntyneet Luokka:Vuonna 2010 kuolleet
ŠK Slovan Bratislava

ŠK Slovan Bratislava on slovakialaisen urheiluseura Slovan Bratislavan jalkapallojoukkue. Se tulee Bratislavan kaupungista. Seura on perustettu vuonna 1919. Se pelaa Slovakian pääsarjassa Fortuna ligassa. Seura on varsin menestynyt ja sillä on useita mestaruuksia niin kotimaan kuin Euroopankin kentiltä. Suurimpana voittona Cup-voittajien Cupin mestaruus kaudella 1968–1969. ==Mestaruudet== * Slovakian Liiga (1993–) (11): 1994, 1995, 1996, 1999, 2009, 2011, 2013, 2014, 2019, 2020, 2021 * Slovakian Liiga (1939–1944) (4): 1940, 1941, 1942, 1944 * Slovakian Cup (17): 1970, 1972, 1974, 1976, 1982, 1983, 1989, 1994, 1997, 1999, 2010, 2011, 2013, 2017, 2018, 2020, 2021 * Pribina Cup (Slovakian Super Cup) (4): 1993, 1994, 1996, 2009 * Tšekkoslovakian Liiga (1945–1992) (8): 1949, 1950, 1951, 1955, 1970, 1974, 1975, 1992 * Tšekkoslovakian Cup (5): 1962, 1963, 1968, 1974, 1982 * Cup- voittajien Cup (1): 1969 * Intertoto Cup (6): 1968, 1970, 1972, 1973, 1974, 1977 ==Aiheesta muualla== * Seuran kotisivut Luokka:Slovakialaiset jalkapalloseurat Luokka:Vuonna 1919 perustetut urheiluseurat Luokka:Bratislavan urheilu
Dauntless (yhtye)

Dauntless oli helsinkiläinen death/thrash metal -yhtye, joka perustettiin vuonna 1991 nimellä Maniax. Yhtye julkaisi vuonna 2007 ensimmäisen albuminsa Execute the Factin Firebox Recordsin kautta. == Kokoonpano == * Ari Nieminen – laulu * Sami Helle – kitara, laulu * Riku Katainen – kitara * Olli Määttä – basso * Arto Vesander – rummut == Diskografia == ;Studioalbumit * * * ;Demot * * * * * * * Luokka:Suomalaiset death metal -yhtyeet Luokka:Suomalaiset thrash metal -yhtyeet